FIĽAKOVO. V Mestskom kultúrnom stredisku vo Fiľakove pokrstili v utorok 16. júna novú knihu nazvanú Živé dedičstvo Novohradu. Je výsledkom medzinárodnej spolupráce troch obcí a národného parku.Kniha prezentuje na 88 stranách a viac ako stovke fotografií najatraktívnejšie lokality, kultúrne i prírodné dedičstvo okolia Fiľakova, Šiatorskej Bukovinky, územia Národného parku Bükk a mesta Bátonyterenye.
"Menovaní štyria partneri sa spoločne podieľajú na cezhraničnom projekte INTERREG, v rámci ktorého sa na našej strane hranice rekonštruuje podhradie Fiľakovského hradu a obnovila sa cesta vedúca k hradu Šomoška," uviedla Klaudia Mikuš Kovácsová, ktorá bola šéfredaktorkou, grafickou dizajnérkou a foto-editorkou krstenej knihy. Vydala ju obec Šiatorská Bukovinka.